Na temelju članka 7. točka b) i članka 36. Zakona o Centralnoj banci Bosne i Hercegovine („Službeni glasnik BiH“, br. 1/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 9. sjednici održanoj dana 29.07.2022. godine, donosi

**Odluku o izmjeni Odluke**

**o utvrđivanju i održavanju obveznih rezervi i**

**utvrđivanju naknade na iznos rezerve**

Članak 1.

U Odluci o utvrđivanju i održavanju obveznih rezervi i utvrđivanju naknade na iznos rezerve  („Službeni glasnik BiH“, 70/21), članak 7. mijenja se i glasi:

„Članak 7.

Centralna banka na računu rezervi banke u obračunskom razdoblju:

1. na sredstva obvezne rezerve po osnovi osnovice u domaćoj valuti, KM – ne obračunava naknadu,
2. na sredstva obvezne rezerve po osnovi osnovice u stranim valutama i u domaćoj valuti s valutnom klauzulom – obračunava naknadu po stopi od minus 10 baznih bodova, i
3. na sredstva iznad obvezne rezerve – obračunava naknadu po stopi od minus 25 baznih bodova.“

Članak 2.

Ova odluka stupa na snagu danom objavljivanja u „Službenom glasniku BiH“, a primjenjuje se od 01.09.2022. godine.

Članak 3.

Ova odluka će se objaviti u „Službenim novinama Federacije BiH“, „Službenom glasniku Republike Srpske“ i „Službenom glasniku Brčko distrikta Bosne i Hercegovine“.

Predsjedatelj

Upravnog vijeća Centralne banke

Broj: UV-122-01-1-1554-3/22 Bosne i Hercegovine

Sarajevo, 29.07.2022. godine

GUVERNER

dr. Senad Softić